Són beques per fer pràctiques relacionades amb la descripció i catalogació de fons de la Biblioteca de Catalunya i les tasques d'assistència i suport a les activitats que s'hi duen a terme, sota la tutoria de la persona de la Biblioteca que es designi a aquest efecte.
L'horari de les beques és de matí, com a màxim, de 35 hores setmanals, en horari de permanència obligada de 8 a 15 h.
Aquest horari pot variar en funció de les necessitats del servei.
Es concedeixen un màxim d' onze beques, de 1.250,00 euros mensuals per a les modalitats següents:
a) Tres beques per col·laborar en la catalogació de fons bibliogràfics i audiovisuals de la Biblioteca de Catalunya o procedents d'altres institucions de Catalunya, i en tasques de normalització bibliogràfica.
b) Una beca per col·laborar en la descripció de fons gràfics de la Biblioteca de Catalunya.
c) Una beca per col·laborar en la descripció de fons documentals dels segles XVI-XX de la Biblioteca de Catalunya.
d) Una beca per col·laborar en la descripció de fons musicals del segles XIX-XX de la Biblioteca de Catalunya.
e) Una beca per col·laborar en el programa de digitalització de fons de la Biblioteca de Catalunya: intervenció en el procés de tractament, revisió i publicació a Internet de les digitalitzacions.
f) Dues beques per col·laborar en el programa de conservació-restauració de documentació en suport paper i pergamí de la Biblioteca de Catalunya.
g) Una beca per col·laborar en els programes d'acció cultural, difusió i comunicació de la Biblioteca de Catalunya.
h) Una beca per col·laborar en els desenvolupaments de programari en entorn web relacionats amb l'activitat de la Biblioteca de Catalunya.
Aquestes beques s'han de tramitar telemàticament.
Us oferim un servei per ajudar-vos a tramitar les sol·licituds telemàticament.
A l'hora d'enviar la sol·licitud a tràmit, en cas d'interrupció aliena a l'usuari del funcionament de Tràmits gencat durant l'últim dia de presentació de sol·licituds, caldrà que envieu a la bústia de contacte un missatge informant de l'error i que hi adjunteu una captura de pantalla (tecla Impr Pant ) en què es pugui veure el missatge d'error que us retorni el sistema.
Termini de sol·licitud: pendent de publicació convocatòria 2020.
IMPORTANT: La presentació d'una sol·licitud de beca per fer pràctiques a la Biblioteca de Catalunya impedeix optar a beques d'altres línies que convoqui l'Oficina de Suport a la Iniciativa Cultural durant l'any en curs.
Poden ser beneficiàries d'aquestes beques les persones físiques que hagin finalitzat els estudis següents:
a) Per a la modalitat a), títol de diplomatura en Biblioteconomia, llicenciatura en Documentació o grau en Informació i Documentació.
b) Per a la modalitat b), títol de diplomatura en Biblioteconomia, llicenciatura en Documentació o grau en Informació i Documentació, o llicenciatura o grau en Història de l'Art.
c) Per a la modalitat c), títol de llicenciatura o grau en Filologia Catalana, o Filologia Hispànica, o Filologia Clàssica, o Llengua i Literatura Catalanes, o Humanitats, o Llengua i Literatura Espanyoles.
d) Per a la modalitat d), títol superior de Música, especialitat musicologia, o del de grau en Musicologia.
e) Per a la modalitat e), títol de diplomatura en Biblioteconomia, llicenciatura en Documentació o grau en Informació i Documentació, del títol de grau superior en Disseny i Edició de Publicacions Impreses i Multimèdia o en Il·luminació, Captació i Tractament d'Imatge.
f) Per a la modalitat f), títol de grau, diplomatura o títol superior en Conservació i Restauració, especialitat en document gràfic, o llicenciatura en Belles Arts amb l'itinerari de restauració.
g) Per a la modalitat g), títol de llicenciatura o grau en Història o Humanitats o Ciències de la Informació/Comunicació, o diplomatura en Biblioteconomia, llicenciatura en Documentació o grau en Informació i Documentació.
h) Per a la modalitat h), títol de grau superior en Desenvolupament d'Aplicacions Web, o equivalent.
Cal que no faci més de 5 anys que s'hagin finalitzat els estudis, o bé que no faci més de cinc anys que s'hagin finalitzat màsters, postgraus oficials o estudis superiors que tinguin relació directa amb la titulació obligatòria de cada modalitat a la qual s'opta.
Aquest requisit no s'aplica a les persones sol·licitants que hagin obtingut i gaudit, com a mínim, de més de la meitat d'una beca d'aquesta mateixa línia durant l'anualitat anterior